CELEX: 32018R1226
Language: mt
Date: 2018-09-06 00:00:00
Title: Regolament tal-Kummissjoni (UE) 2018/1226 tas-6 ta' Settembru 2018 li jistabbilixxi projbizzjoni tas-sajd tal-lipp abjad fl-ilmijiet tal-Unjoni u fl-ilmijiet internazzjonali taż-żoni VIII u IX minn bastimenti li jtajru l-bandiera tal-Portugall

12.9.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 229/5
               
            
         REGOLAMENT TAL-KUMMISSJONI (UE) 2018/1226
         tas-6 ta' Settembru 2018
         li jistabbilixxi projbizzjoni tas-sajd tal-lipp abjad fl-ilmijiet tal-Unjoni u fl-ilmijiet internazzjonali taż-żoni VIII u IX minn bastimenti li jtajru l-bandiera tal-Portugall
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KE) Nru 1224/2009 tal-20 ta' Novembru 2009 li jistabbilixxi sistema tal-Unjoni ta' kontroll għall-iżgurar tal-konformità mar-regoli tal-Politika Komuni tas-Sajd (1), u b'mod partikolari l-Artikolu 36(2) tiegħu,
         Billi:
         
                     (1)
                  
                  
                     Ir-Regolament tal-Kunsill (UE) 2016/2285 (2) jistabbilixxi l-kwoti għall-2018.
                  
               
                     (2)
                  
                  
                     Skont l-informazzjoni li rċeviet il-Kummissjoni, il-qabdiet tal-istokk imsemmi fl-Anness ta' dan ir-Regolament li għamlu l-bastimenti li jtajru l-bandiera tal-Istat Membru msemmi f'dak l-Anness jew li huma rreġistrati fih, eżawrew il-kwota allokata għalihom għall-2018.
                  
               
                     (3)
                  
                  
                     Għalhekk jeħtieġ li jiġu pprojbiti l-attivitajiet tas-sajd għal dak l-istokk,
                  
               ADOTTAT DAN IR-REGOLAMENT:
         
            Artikolu 1
            Eżawriment tal-kwota
            Il-kwota tas-sajd allokata lill-Istat Membru msemmi fl-Anness ta' dan ir-Regolament għall-istokk imsemmi fih għall-2018 għandha titqies li hija eżawrita mid-data stipulata f'dak l-Anness.
         
         
            Artikolu 2
            Projbizzjonijiet
            L-attivitajiet tas-sajd għall-istokk imsemmi fl-Anness ta' dan ir-Regolament minn bastimenti li jtajru l-bandiera tal-Istat Membru msemmi f'dak l-Anness jew li huma rreġistrati fih, għandhom jiġu pprojbiti mid-data stipulata f'dak l-Anness. B'mod partikolari, wara dik id-data għandu jkun ipprojbit li l-ħut ta' dak l-istokk li jinqabad minn dawk il-bastimenti jinżamm abbord, jiġi rilokat, jiġi trażbordat jew jinħatt l-art.
         
         
            Artikolu 3
            Dħul fis-seħħ
            Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-6 ta' Settembru 2018.
            
               
                  Għall-Kummissjoni,
               
               
                  F'isem il-President,
               
               João AGUIAR MACHADO
               
                  Direttur Ġenerali
               
               
                  Direttorat Ġenerali għall-Affarijiet Marittimi u s-Sajd
               
            
         
         
            (1)  ĠU L 343, 22.12.2009, p. 1.
         
            (2)  Ir-Regolament tal-Kunsill (UE) 2016/2285 tat-12 ta' Diċembru 2016 li jiffissa għall-2017 u l-2018 l-opportunitajiet tas-sajd għall-bastimenti tas-sajd tal-Unjoni għal ċerti stokkijiet ta' ħut tal-fond u li jemenda r-Regolament (UE) 2016/72 (ĠU L 344, 17.12.2016, p. 32).
      
      
         
            ANNESS
            
                        Nru
                     
                     
                        14/TQ2285
                     
                  
                        Stat Membru
                     
                     
                        Il-Portugall
                     
                  
                        Stokk
                     
                     
                        GFB/89- li jinkludi l-kundizzjoni speċjali GFB/*567-
                     
                  
                        Speċi
                     
                     
                        Lipp abjad (Phycis blennoides)
                     
                  
                        Żona
                     
                     
                        L-ilmijiet tal-Unjoni u l-ilmijiet internazzjonali taż-żoni VIII u IX
                     
                  
                        Data tal-għeluq
                     
                     
                        28.7.2018